જોકે ધીમે ધીમે સવિતાના કેસને કારણે નારી પોતાના હાથમાં એબોર્શનનો નિર્ણય લેવાનો અધિકાર આવે તે માટે જાગૃત થઈ ગઈ હતી. પ્રથમવાર સવિતાની સ્ટોરી આપનાર કિટ્ટી હોલાન્ડે બાદમાં આ વિશે પુસ્તક પણ લખ્યું હતું. પુસ્તક વાંચીને દરેકને એવી લાગણી થતી હતી કે આવી સ્થિતિ આપણી પણ થઈ શકે છે. મહિલાઓને લાગ્યું કે પોતે ગર્ભવતી હોય અને આવી સ્થિતિ આવીને ઊભી રહે તો શું થાય. ઘણા પુરુષો પણ તરફેમ કરતાં હતા, કેમ કે તેમને લાગતું હતું કે પોતાની પત્ની કે દીકરીને બચાવવાની વાત આવે ત્યારે આ કાયદો આડે આવે તો શું કરવું.